Politički profili predsjedničkih kandidata: Barack Obama i John McCain
McCain naglašava svoje vanjskopolitičko iskustvo i obrambena pitanja - zabrinutost glasača zbog financijske krize u Sjedinjenim Državam
Demokratski predsjednički kandidat Barack Obama, koji u većini anketa javnog mnijenja uživa prednost pred republikanskim kandidatom Johnom McCainom, posljednjih dana kampanje vratio se poznatim temama. Ponovno je uobličio svoj stari slogan o "promjeni" koja će se pozabaviti ekonomskom krizom u zemlji i po kojoj se on razlikuje od svog suparnika. Senator Obamaušao je u povijest kao prvi Amerikanac afričkog podrijetla koji je osvojio nominaciju jedne od glavnih političkih stranaka u zemlji. Barack Obama rođen je na Havajima 1961. godine, kao sin oca Kenijca i majke Amerikanke iz Kansasa. Proveo je dio djetinjstva u Indoneziji, a poslije je pohađao Sveučilište Columbia u New Yorku i pravni fakultet Sveučilišta Harvard u Bostonu. Politička karijera senatora Obama oblikovana je godinama aktivističkog rada u njegovoj zajednici u Chicagu i djelatnošću u Senatu savezne države Illinois čiji je bio član. Obama je u američki Senat izabran 2004, iste godine kad je održao jedan od glavnih govora na Nacionalnoj konvenciji Demokratske stranke. Taj ga je govor lansirao u sam vrh američke politike. Njegove pristaše hvale ga jer njegovi govori bude nadu i ideale Amerikanaca. Jedan takav inspirativni trenutak dogodio se nakon što je osvojio stranačke izbore u Iowi u siječnju. "Govorili su da ovaj dan neće nikad doći. Govorili su da smo si postavili previsoke ciljeve. Govorili su da je ova zemlja odviše podijeljena, odviše izgubljenih iluzija da bi se ikad ujedinila oko nekog zajedničkog cilja. Ali ove siječanjske večeri, u ovom definirajućem trenutku naše povijesti, učinili ste ono za što su vam cinici govorili da ne možemo učiniti". Nakon toga Obama je dobio zamah koji ga je doveo do pobjede na stranačkim izborima, gdje je uvjerljivo pobijedio senatoricu i bivšu prvu američku damu Hillary Clinton, te naposljetku i do predsjedničke nominacije Demokratske stranke. Dennis Johnson profesor je na Sveučilištu George Washington. On kaže da je organizacija Obamine kampanje bila impresivna. "Oni su vrlo dobri u smislu onog što zovemo "rada na terenu" – dovodeći ljude na glasovanje, registrirajući ih, prikupljajući adrese njihove elektronske pošte itd. Sve su to bile jako važne stvari i oni su u tome bili uspješni, vjerojatno je to najbolji "rad na terenu" koji sam ikad vidio". Ogromni iznosi novca prikupljeni u Obaminoj kampanji su mu omogućili da zasipa radio valove diljem zemlje svojim reklamnim porukama koje su govorile o programima kojem bi on provodio kao predsjednik. "Ono što poručujem jest da želim osigurati smanjenje poreza za 95 posto zaposlenih Amerikanaca". Neki analitičari vjeruju da je Obama sazrio tijekom ove kampanje, stekavši samouvjerenje i predsjedničko držanje. "Sad je vrijeme da izgradimo mostove po svijetu snažne kao ovaj koji nas povezuje prekoAtlantika". Njegovi posjeti Europi, Iraku i Afganistanu imali su cilj da povećaju u očima javnosti njegovu kredibilnost na vanjskopolitičkom i vojnom planu. Zabrinutost glasača zbog financijske krize u Sjedinjenim Državama očito je pridonijela povećanju popularnosti Baracka Obame u anketama. Međutim, neki njegovi komentari o reformi porezne politike izložili su da republikanskim napadima da želi izvršiti redistribuciju bogatstva. "Vidite senator Obama vjeruje u redistribuciju bogatstva, a ne u povećavanje ekonomije i otvaranje novih radnih mjesta". Na kraju Obama će biti upamćen kao povijesni kandidat: prvi Amerikanac afričkog podrijetla koji se natječe za Bijelu kuću. Analitičari kažu da je njegova kampanja naelektrizirala mlade kao nijedna u posljednje vrijeme i zarobila maštu ljudi diljem svijeta. Uoči američkih izbora republikanski predsjednički kandidat John McCain zaostaje za svojim demokratskim suparnikom Barackom Obamom u anketama javnog mnijenja na nacionalnoj razini. Iako je pobjeda još uvijek moguća, put senatora McCaina doBijele kuće je težak. Analitičari kažu da je, unatoč njegove reputacije ratnog junaka i političkog buntovnika u vlastitoj stranci, gospodarska kriza zasjenila njegovu kandidaturu. McCainovi politički savjetnici kažu da će se on sad koncentrirati na ekonomiju i relativno mali broj saveznih država u kojima još postoji šansa za pobjedu. Na one koje drže ravnotežu elektorskih glasova koje je potrebno osvojiti da bi se ušlo u Bijelu kuću.Senator McCain ima 71 godinu i ukoliko bi sljedeće godine preuzeo predsjedničku dužnost bio bi najstarija osoba koja to čini, bio bi čak dvije godine stariji od svog političkog junaka Ronalda Reagana koji je američki predsjednik postao u dobi od šezdeset devet godina. John McCain rođen je u zoni Panamskog kanala 1936. godine. Kao sin i unuk admirala američke ratne mornarice, njegova vojna karijera ga je dovela do Pomorske akademije, a potom kao mornaričkog pilota u Vijetnamski rat. Nakon što je njegov zrakoplov srušen nad Sjevernim Vijetnamom, John McCain je proveo pet i pol godina kao ratni zarobljenik, izdržao brutalna zlostavljanja i kući se vratio kao ratni junak. Senator McCain kaže da mu njegovo iskustvo iz rata daje jedinstvene kvalifikacije da postane predsjednik. "Čim padnem na zemlju, mogu početi trčati. Ne trebam se obučavati uz rad. Vidio sam lice zla. Vidio sam lice rata.To će biti ključno pitanje. Zato ću i postati predsjednik Sjedinjenih Država". Godine 2000. McCain je izgubio nominaciju Republikanske stranke koja je tada otišla guverneru Teksasa, Georgeu W. Bushu. Međutim, tijekom drugog pokušaja ulaska u Bijelu kuću pobijedio jena ključnim primarnim stranačkim izborima i osvojio je nominaciju. McCain se u kampanji protiv Obame nadao da će uspjeti tako da naglašava svoje vanjskopolitičko iskustvo i obrambena pitanja. Međutim, nedavna kriza na svjetskim financijskim tržištima prestrašila je ljude i mnoge ankete javnog mnijenja pokazuju da Amerikanci glede ekonomskih pitanja više vjeruju Obami negoli McCainu. Povjesničar i stručnjak za američke predsjednike Alllan Lichtman naziva ovu krizu ključnom prekretnicom u izborima. "Pod broj jedan, ekonomski kolaps, prebacio je pažnju s Iraka i pitanja nacionalne sigurnosti – gdje je McCain vrlo snažan – na gospodarstvo i zdravstvenu zaštitu, gdje McCain nije toliko snažan, i Obama je mogao uhvatiti korak". U posljednjim danima kampanje McCain je napadao Obamu po pitanju ekonomije, kritizirajući njegov plan o povećavanju poreza za Amerikance koji se nalaze na vrhu ljestvice po prihodu i raspodjeli tih sredstava onima s manjim prihodom. "On vjeruje u redistribuciju bogastva, a ne u politiku koja vodi do rasta našeg gospodarstva i otvaranja novih radnih mjesta i stvaranja mogućnosti za sve Amerikance. Senator Obama više je zainteresiran za kontrolu toga tko će dobiti vaš dio kolača, umjesto u povećavanje tog kolača". McCain se nadao da će njegov izbor guvernerke Sarah Palin za dopredsjedničku kandidatkinju pojačati njegovu kampanju. Taj izbor razvedrio je mnoge društvene konzervativce u McCainovoj Republikanskoj stranci. Analitičari, međutim, kažu da se gospođa Palin "popiknula" tijekom nekoliko gledanih TV interviewa i da bi to moglo naštetiti republikancima. Stephen Hess bavi se poviješću američkih predsjednika i radi kao stručni suradnik pri Instituciji Brookings. "Poskliznula se na mnogo kora banane. Imala je puno problema odgovarajući na pitanja ključnih ljudi u medijima. Otada ankete su pokazivala da je postajala sve veći i veći teret". McCain se žestoko pokušavao distancirati od predsjednika Busha. Međutim, na skoro svakoj postaji svoje kampanje senator Obama povezuje svog republikanskog suparnika s ekonomskom politikom administracije predsjednika Busha. Allan Lichtman sa Sveučilišta American kaže da su Amerikanci vrlo nezadovoljni načinom na koji su republikanci vodili zemlju tijekom posljednjih osma godina. "Dakle u stvarnosti, nijedna stranka koja je bila u Bijeloj kući nije tamo ostala pod ovakvim uvjetima, bez obzira da li se aktualni predsjednik nalazi u utrci ili ne. Znači karte su protiv John McCaina". Posljednjih dana kampanje McCain je zaostajao za Obamom i poprikupljanju novca za kampanju, televizijskim oglasima i organizaciji kampanje. Međutim, njegova sposobnost da se povrati protiv nevjerojatnih šansi bila je svojevrsni zaštitni znak njegove političke karijere. "Ja sam Amerikanac i izabrao sam da se borim. Ne napuštajte nadu; budite snažnim budite hrabri i borite se. Borite se za novi smjer naše zemlje. Borite se za ono što je ispravno za Ameriku".